|  |  |  |  |  |
| --- | --- | --- | --- | --- |
| Glava 00407 | MUZEJI 2017 godina | 1.509.374,54 | 1.308.223,97 | 86,67 |
| Korisnik 34354 | MUZEJ GRADA UMAGA | 1.509.374,54 | 1.308.223,97 | 86,67 |
| Program 1027 | PROMICANJE KULTURE - djelatnost ustanova u kulturi | 1.509.374,54 | 1.308.223,97 | 86,67 |
| Aktivnost A100063 | Osnovna djelatnost javne ustanove u kulturi | 496.060,86 | 463.608,87 | 93,46 |

Zakonska osnova:

Zakon o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 150/11, 144/12 i 19/13), Zakon o ustanovama (NN 76/93, 29/97, 47/99, 35/08), Statut Grada Umaga (Sl.novine Grada Umaga 9/09 i 3/13), Zakon o muzejima (NN 110/15); Zakon o zaštiti i očuvanju kulturnih dobara (NN 69/99, NN 151/03; NN 157/03 Ispravak, NN 87/09, NN 66/11, NN 25/12). Pravilnik o uvjetima i načinu stjecanja stručnih zvanja u muzejskoj struci ([NN 97/10](http://narodne-novine.nn.hr/clanci/sluzbeni/2010_08_97_2727.html)); Pravilnik o dopuni Pravilnika o uvjetima i načinu stjecanja stručnih zvanja u muzejskoj struci ([NN 112/2011](http://narodne-novine.nn.hr/clanci/sluzbeni/2011_09_112_2183.html)); Pravilnik o očevidniku muzeja, te muzeja, galerija i zbirki unutar ustanova i drugih pravnih osoba ([NN 96/99](http://www.nn.hr/clanci/sluzbeno/1999/1626.htm)); Pravilnik o uvjetima i načinu ostvarivanja uvida u muzejsku građu i muzejsku dokumentaciju ([NN 115/01](http://www.nn.hr/clanci/sluzbeno/2001/1913.htm)); Pravilnik o sadržaju i načinu vođenja muzejske dokumentacije o muzejskoj građi ([NN 108/02](http://www.nn.hr/clanci/sluzbeno/2002/1751.htm)); Pravilnik o stručnim i tehničkim standardima za određivanje vrste muzeja, za njihov rad, te za smještaj muzejske građe i muzejske dokumentacije ([NN 30/2006](http://www.nn.hr/clanci/sluzbeno/2006/0718.htm)); Pravilnik o arheološkim istraživanjima ([NN 102/10](http://narodne-novine.nn.hr/clanci/sluzbeni/2010_08_102_2798.html)) ; Zakon o arhivskom gradivu i arhivima ([NN 105/97](http://www.nn.hr/clanci/sluzbeno/1997/1617.htm)); Zakon o izmjenama i dopunama zakona o arhivskom gradivu i arhivima ([NN 64/00](http://nn.hr/clanci/sluzbeno/2000/1411.htm))

Opis:

Osiguravanje sredstva za plaće zaposlenih, doprinose na plaće, ostale rashode vezane uz prava zaposlenika iz radnog odnosa. Razvojni program Muzeja grada Umaga, utvrđuje se prema odjelima tj. zbirkama koje Muzej čuva, a kojima je utvrđeno svojstvo kulturnog dobra za muzejske i galerijske zbirke od strane Ministarstva kulture, uprava za zaštitu kulturne baštine. Zbirke su upisane kao kulturno dobro u Registar kulturnih dobara Republike Hrvatske- Lista kulturnih dobara pod rednim brojem 3797.(2008g.) Osim toga muzej vodi brigu i o kulturnim dobrima na području Grada Umaga, pokretnim, nepokretnim i nematerijalne baštine. Broj Registriranih kulturnih dobara na prostoru Umaga je 16. Muzejskadjelatnost se realizira u izdvojenom prostoru ureda, a za programsku djelatnost u izložbenom prostoru zgrade Muzeja i u Crkvi Sv. Rok.Osiguranje sredstava za rad izložbenog prostora u zgradi muzeja. U muzeju su u 2017. bile zaposleno dvije stručne osobe: v.d.ravnateljica (kustos- restaurator) i muzejska pedagoginja, a od lipnja se zapošljava i pripravni- arheolog (mentor Biljana Bojić).

Potreba muzeja je pronalaženje prostora i stvaranje adekvatnih uvjeta za ČUVAONICU - depo muzejske građe i skladište, a sve u cilju Zakonske obaveze za čuvanjem i preventivnom zaštitom i obradom muzejskih predmeta koji se čuva u fundusu muzeja.

Cilj aktivnosti:

Sufinanciranje redovne djelatnosti i potreba ustanova u kulturi kojima je osnivač Grad Umag.

Sakupljanje, očuvanje, valorizacija i prezentacija kulturne baštine Grada Umaga.

Stvaranje uvjeta za zakonski rad muzejske djelatnosti, provođenje muzejskog standarda, stvaranje uvjeta za zaštitu kulturne baštine

Realizacija aktivnosti:

Muzej Grada Umaga realizirao je sve aktivnosti prema zacrtanom planu

Muzejska zgrada je stalno bila otvorena za publiku od 5.5.. – 15.10., s programima: povremene izložbe, predavanja. Broj posjetitelja: 2165; Ostali programi, edukacije, manifestacije, otvorenja: 575; U sv. Roku broj posjetitelja: 6185 Ukupan broj posjetitelja na muzejskim programima: 8925

Ulaz slobodan jer Muzej još uvijek nema realiziran stalni postav, a zgrada muzeja se obnavljala u 6. fazi od studenog 2017..

Muzejska građa i dokumentacija:

Muzej obavlja poslove vezane za skrb i vođenje muzejske građe i dokumentacije razvrstane po zbirkama, upisanih u Registar zaštićenih kulturnih dobara RH, te stručnu obradu sekundarne dokumentacije (knjižnog fonda, hemeroteke, digitalnih zapisa).

Primarna dokumentacija, Zbirke upisane u Inventarnu knjigu –- upisane u digitalni program M++:

* Arheološka zbirka: sveukupno 5204 upisanih jedinica
* Numizmatička zbirka: sveukupno 109 jedinica
* Zbirka kamenih spomenika: sveukupno 28 upisanih jedinica
* Zbirka razglednica: sveukupno 150 upisanih jedinica
* Zbirka turizma: sveukupno 54 upisanih jedinica
* Likovna zbirka: sveukupno 49 upisanih jedinica
* Zbirka fotografija: sveukupno 94 upisanih jedinica te
* Etnološka zbirka: sveukupno 70 upisanih jedinica

Zbirke u nastajanju su zbirka plakata (26 upisanih jedinica); Kulturno- povijesna zbirka (8 upisanih jedinica); Zbirka Lucilla Šmitran: (77 upisanih jedinica)

Sekundarna dokumentacija upisano: Hemeroteka: Prikupljeno je 55 članaka o djelatnosti muzeja i drugim kulturno-povijesnim temama iz lokalnih i regionalnih tiskovina. Upisani su pod brojevima 745-800 u programu S++.; Knjižni fond: 218 naslova upisano je u formulare računalnog programa vlastite izrade u Microsoft office accessu, zaključno s brojem K-1458; Fond: Digitalni i magnetni zapisi – 261 predmeta.

Nabava arhivskih kutija za muzejsku građu i pismohranu.

Otkup/donacije:

* Otkup: Zbirka razglednica, otkup 20 starih razglednica, datacija:1910. /1930.g. – Bogavčić ; otkup 26 starih razglednica, datacija:1910. /1930.g. –Valentaković
* Zbirka fotografija: Donacija Vladimira Gamboca- foto album s obiteljskim fotografijama nepoznatih osoba iz razdoblja kraja 19.stoljeća.
* Zbirka likovna: Donacija Vladimira Gamboca- 10 kataloga galerije Marino Cettina
* Zbirka kulturno-povijesna: Župnik župe Savudrija donacija etikete vina- PIK-a iz 7o-ih g. (9kom)
* Zbirka turizma: Donacija Diane Berišić- vilica s monogramom AC, opeka (tavelica) s godinom 1830. i tavelica s natpisom (Muro, Muso???)

Pismohrana:

Sređivanje pismohrane muzeja, izlučivanje registraturnog od arhivskog gradiva, stvaranje Dokumentacijskih zbirki i cjelina dokumentacije nastale od 1996.-2015.

Programi:

* *POVIJESNA REGATA / REGATA STORICA 2017.* Sudjelovanje na Povijesnoj regati u Veneciji, zajedno sa savudrijskim i umaškim ribarima. Riječ je o najznačajnijoj venecijanskoj fešti, staroj više od 700 godina, na kojoj se slavi karakteristično umijeće veslanja na venecijanski način (veslanje u stojećem stavu) što je duboko upisano u venecijansku povijest.
* *SAVUDRIJA I NJENA OKOLICA U DOBA VENECIJE/ SALVORE E I SUOI DINTORNI NEL PERIODO VENETO* između Muzeja grada Umaga; Talijanske zajednice Savudrija, Talijanske zajednice Fulvio Tomizza – Umag i Ca' Foscari. Druga faza pripreme održavanja znanstvenog međunarodnog simpozija. Financiran od strane Regije Veneto. Stručna organizacija Barbara Crnobori i Biljana Bojić
* *EVALUACIJA GROBNIH MJESTA I ZAŠTITA NADGROBNIH SPOMENIKA KAO KULTURNE BAŠTINE GRADA UMAGA*. Nositelj projekta Grad Umag., Muzej grada Umaga stručna obrada: 1. Gradsko groblje sv. Petra Damianija u Umagu – studija povijesnog i prostornog razvitka, poslana Konzervatorskog odjelu na očitovanje, dobili očitovanje; 2.groblje u Savudriji obrađeno i dano na rješenje Konzervatorskom odjelu u Puli, vanjska suradnica Ivana Lučić; 2. Stručna obrada groblja u Petroviji: Biljana Bojić, Barbara Crnobori i vanjska suradnica Ivana Lučić
* *GRUE* – drvene dizalice za barke – izrađena studija o tradicijskom umijeću spremanj barki pomoću dizalica i tradicijsko umijeće izrade dizalica od drveta bagrema. – u svrhu prijedloga za upis nematerijalnog kulturnog dobra u Registar kulturnih dobara RH i provođenja mjera zaštite. Poslano Ministarstvu kulture na očitovanje. (Sunčana Dežjot- vanjska suradnica)
* Sudjelovanje u radionicama u sklopu Pilot projekta „Uvod u zonu posebnog upravljanja u uvali Zambratija“. (Biljana Bojić)
* *KIPOVI OLTARA KAPELE SV. ROKA - Predavanje i radionica* – projekt Zaboravljena baština Instituta za povijest umjetnost, u suradnja s Hrvatskim restauratorskim zavodom u Jušićima. Vlasta Zajec, "Kipovi oltara kapele sv. Roka u Umagu“ i Laura Stipić Miočić, „Restauratorski pristup polikromiranoj skulpturi – primjer kipova u kapeli sv. Roka u Umagu“

Stručne pomoći, ekspertize, konzultacije

* Za potrebe izrade diplomskog rada Nikol Rašin na Pedagoškoj akademiji- predškolski odgoj, pružena stručna pomoć od strane muzejske pedagoginje
* Za potrebe izrade stručnog rada o Savudriji dr. Vlasti Zajec s Instituta za povijest umjetnost u Zagrebu pružena je stručna pomoć
* Za potrebe istraživanja obiteljskog stabla Manzutto od strane udruge Famiglia Umaghese iz Trsta obavljeno je istraživanje podataka iz župnog arhiva
* Ljiljana Kovačić (Dubrovački muzeji) je za potrebe izrade stručnog rada u zborniku Dubrovačkih muzeja pružena stručna pomoć- rimska korintska keramika u našem muzeju.
* Za potrebe istraživanja obiteljskog stabla Favretto- Poccecai- Tamburlin od strane obitelji Anwen Hill iz Welsa istražen je župni arhiv i poslani su im svi relevantni podaci
* Prijavljeni su ostaci prapovijesne životinje u Savudriji, te se tražilo rješenje očuvanja od strane Ministarstva zaštite okoliša i energetike, Nadzor zaštite prirode,Ureda u Pazinu.

Posudbe i davanje na uvid

* Antički keramički predmeti uljanice Leda i Amazonka iz arheološke zbirke ustupljeni Arheološkom muzeju Istre u svrhu izložbe „Gajba i tić...“čija tema obrađuje ljubav, seksualnost u Istri.
* Posudba fotografija za katalog 70 godina Talijanske zajednice u Umagu
* Pružena pomoć UO za građenje- foto materijal povijesne jezgre –putem razglednica
* Za potrebe graditeljskog vještaka Smoljanović, posuđen foto materijal povijesne jezgre- katastarske čestice iza župne crkve.

Međuinstitucionalna suradnja:

Analize, konzervacija i restauracija

* Izvršena je bioarheološka analiza ljudskih koštanih ostataka- s nalazišta Umag- Danteova Ulica i Sipar, u Institutu za antropologiju kod dr. Maria Novaka, te je materijal vraćen u Muzej.
* Poslani su na analizu ljudski koštani ostaci s najnovijeg arheološkog istraživanja Sipar 2017. dr, Mariu Novaku na Institut za antropologiju u Zagreb.
* Fosilizirane masline s lokaliteta Sipar poslane su na analizu dr. Renati Šoštarić, PMF Zagreb.

Sudjelovalovanje na sljedećim stručnim savjetovanjima i skupovima:

* Sudjelovanje na radionici/seminaru za stručno muzejsko osoblje koji koriste programski paket M++ (u koji je uključen i S++ za obradu sekundarne dokumentacije), sa svrhom permanentne edukacije o radu u M++ programu

|  |  |  |  |  |
| --- | --- | --- | --- | --- |
| Aktivnost A100064 | Manifestacija- Sepomaia Viva | 85.000,00 | 78.654,52 | 92,53 |
| Aktivnost A100065 | Sv. Rok - kulturna info točka | 30.000,00 | 29.999,15 | 100,00 |
| Aktivnost A100095 | Muzejsko galerijska djelatnost | 75.000,00 | 72.889,44 | 97,19 |
| Aktivnost A100096 | Zaštita kulturne baštine | 357.500,00 | 357.449,44 | 99,99 |

Zakonska osnova:

Zakon o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 150/11, 144/12 i 19/13), Zakon o ustanovama (NN 76/93, 29/97, 47/99, 35/08), Statut Grada Umaga (Sl.novine Grada Umaga 9/09 i 3/13), Zakon o muzejima (NN 110/15); Zakon o zaštiti i očuvanju kulturnih dobara (NN 69/99, NN 151/03; NN 157/03 Ispravak, NN 87/09, NN 66/11, NN 25/12). Pravilnik o arheološkim istraživanjima ([NN 102/10](http://narodne-novine.nn.hr/clanci/sluzbeni/2010_08_102_2798.html" \t "_blank)) ; Zakon o pravima samostalnih umjetnika i poticanju kulturnog i umjetničkog stvaralaštva

Opis:

Muzej Grada Umaga je ustanova koju je Grad Umag osnovao radi obavljanja djelatnosti definirane Zakonom o muzejima. Osnovna djelatnost Muzeja je skupljanje, čuvanje i istraživanje civilizacijskih i kulturnih dobara te njihova stručna i znanstvena obrada i sistematizacija u zbirke predmeta iz povijesti grada Umaga i njegove okolice, kulturne povijesti, političke i gospodarske povijesti te znanosti i tehnologije, trajno zaštićivanje muzejske građe, muzejske dokumentacije, muzejskih lokaliteta i nalazišta te njihovo neposredno i posredno predočavanje javnosti putem stalnih i povremenih izložba, objavljivanje podataka i spoznaja o muzejskoj građi i muzejskoj dokumentaciji putem stručnih, znanstvenih i drugih obavijesnih sredstava, pripremanje i organiziranje izložbi iz drugih dijelova nacionalne i opće kulturne baštine, organiziranje predavanja, tribina, seminara i tečajeva, izdavanje monografija, kataloga i ostalih stručnih publikacija.

Programska djelatnost u 2017. je realizirana kroz: muzejsko galerijsku djelatnost; kroz projekt Sepomaia viva –Međunarodni festival antike, zaštite kulturne baštine - konzervatorsko-restauratorski radovi na lokalitetu Sipar, restauracija pokretnih nalaza s lokaliteta antičke vile u sv. Ivanu Kornetskom, Informiranje građana – u kulturnoj info točci i suvenirnici Crkve sv. Roka. Program se realizirao u dva dislocirana prostora u Muzeju i crkvi sv. Roka, na arheološkim lokalitetima, na terenu kroz obradu kazivača za pojedine projekte i odlazak u arhive, muzeje i srodne institucije.

Ove godine Muzej je putem ostalih natječaja, van gradskog proračuna uprihodio sveukupno 538.000,00 kn; za gore naznačene aktivnosti : Ministarstvo kulture ukupno 298.000,00 kn, (Konzervacija arheološkog lokaliteta Sipar; Izložba Umaško vino, manifestacija Sepomaia viva, Galerijska djelatnost, konzervacija nalaza sv. Ivan Kornetski, ). Putem natječaja Istarske županiije (Konzervacija Sipra i Sepomaia viva- manifestacija) u iznosu od 20.000,00kn;

Cilj aktivnosti:

Sufinanciranje programa i projekata Muzeja, organizacija raznih manifestacija od posebnog značaja za Grad Umag te očuvanje kulturne baštine umaštine, stvaranje identiteta i očuvanje istog, valorizacija, unaprjeđenje, prezentacija, očuvanje i zaštita kulturne baštine Grada Umaga

* razvoj primijenjenih umjetnosti, promocija novih multimedijalnih umjetničkih inicijativa na području Umaga
* razvoj novih kulturnih proizvoda i informiranje građana i posjetitelja o kulturnoj slici Grada
* obrada materijala za stvaranje budućeg stalnog postava

Realizacija aktivnosti:

Aktivnost MANIFESTACIJA 17. međunarodni festival antike SEPOMAIA VIVA

3 lokacije Muzejski izložbeni prostor, Trg slobode na otvorenom i Circolo- zajednica Talijana/

2 izložbe: Umaško vino od amfore do terana u zgradi muzeja i izloba o Sepomai vivi u Circolu

1 muzejski sajam

8 radionica eksperimentalne arheologije: uz pomoć vanjskih eksperata, posjetitelji su se upoznali s radionicama antičkih zanata i okušali u izradi:

* keramike: Henry Marić (Barban) voditelj
* tkanja: (Centar za eksperimentalnu arheologiju- Zagreb )
* košara : Vltava Muk (Sv. Lovreč) voditeljica
* fresaka: Hari Vidović (Roč) voditelj
* pisar: Anika Mijanović (MGU-Umag)
* kozmetika: Brabara Crnobori (MGU-Umag)
* nakit: Andrea Testa (Vicenza)
* drvodjelac: Ivan Volarević (Metković)
* 5 scenskih nastupa: 1.) Gladijatori, 2.) antički igrokaz - Roberta Dubac i Rosanna Bubola; 3.) VESTIS VIRUM REDDIT- ODJELO ČINI ČOVJEKA, revija odijevanja s modnim priborom Sepomaie - Muzej grada Umaga;4.) ANTIČKI PLESOVI - Udruga Gaia, Umag; 5.) ULIČNI ZABAVLJAČI – Onofrie i Ludus, Zagreb/Puntera
* FESTIVAL ANTIKE ZA DJECU 2 radionice za djecu: Radionice antičkih igara - Muzej grada Umaga i legionarom LUCIUS VESPENNIUS PROCULUS– Muzej grada Umaga
* 2 predavanja: Anika Mijanović- Odjevanje u antici i Biljana Bojić – arheološka istraživanja na lokalitetu Katoro- antička Sepomaia

Aktivnost SV. ROK - KULTURNA INFO TOČKA.

Crkva sv.Roka – kulturna info točka grada Umaga i muzejska suvenirnica, otvorena je od svibnja do listopada. Broj posjetitelja: 6185. Osim razgledanja crkvenog inventara, u prostoru se mogu kupiti suveniri, replike i literatura o povijesti Grada Umaga, te posjetiti izložbu o crkvi sv. Roka.

Djelatnost čuvanja izložbenog prostora i davanje usluga u prodaji suvenira i literature. U crkvi Sv. Roka nema grijanja pa je nemoguć rad u zimskim mjesecima.

* Izdanje karte Umag- Umago, Što obavezno posjetiti – trojezično izdanje (HR, I, UK)
* Realizacija dizajna informativne table ispred Muzeja grada Umaga
* *Gitara u Roku* – u lipnju mjesecu, koncert gitara, prezentacija učenika Osnovne škole Marije i Line- glazbeni odjel - gitara.

Aktivnost MUZEJSKO GALERIJSKA DJELATNOST

Muzej je kroz godinu bio uključen u nacionalni program: 12..Noć muzeja- tema glazba, realizirane su tri likovne izložbe, od toga su dvije gostujuće izložbe, jedna u međumuzejskoj suradnji (s Muzejom grada Splita), a druga u suradnji s udrugom (Fotoklub Zagreb). U vlastitoj produkciji postavljena je i povijesno – arheološka izložba *Umaško vino od amfore do terana*. te u program proslave Sv. Pelegrina (Likovni natječaj i izložba s radionicama Stope sv. Pelegrina ). Programi su realizirani u suradnji s: ZT„ Fulvio Tomizza“, umaškim vrtićima i školama.

* Noć muzeja:tema- glazba, postavljena izložba u vlastitoj produkciji *Kratke crtice iz umaške glazbene povijesti.*
* Izložba *Umaško vino od amfore do terana* – od antike do 20.st., postav izložbe, izrada kataloga.
* Samostalna izložba slika i grafika *Julijane Kocanović Grubić*, mini retrospektivanjenog rada od 1997. do 2017..
* Samostalna Izložba fotografija *Ante Verzottija* –gostovanje Muzej grada Splita
* Skupna Izložba fotografija *125. g. Fotokluba Zagreb-* gostovanje

Aktivnost ZAŠTITA KULTURNE BAŠTINE

U ovkviru zaštite kulturne baštine, Muzej je provodio sljedeće aktivnosti:

* Zaštitna arheološka istraživanja i konzervatorski radovi na arheološkom lokalitetu Sipar 2017.- faza V; (voditeljica projekta vanjska suradnica viša kustosica Branka Milošević, arheologinja i povj. umjetnost); Cilj aktivnosti osim očuvanja baštine stvaranje budučeg arheološkog parka Katoro- Sepomaia u čijem sklopu bi bio i Sipar. U sklopu projekta voditeljica istraživanja održale je prezentaciju/ predavanje: nova arheološka istraživanja i konzervacija lokaliteta Sipar, 2013. do 2017.
* Zaštitni arheološki nadzor pri uređenju plaže hotela Melia Coral
* Izvršeni su Konzervatorsko restauratorski postupci (čišćenje, konsolidacija, ljepljenje, signiranje i rekonstrukcija) na predmetima pronađenim prilikom arheoloških istraživanja u 2008.. (keramički predmeti, stakleni ). Svi predmeti su fotografirani i nacrtani. Voditeljica projekta: Tea Joška Katunarić Kirjakov, arheologinja i povj. umjetnost (Umjetnička akademija u Splitu)

|  |  |  |  |  |
| --- | --- | --- | --- | --- |
| Aktivnost A100097 | Muzejsko pedagoška djelatnost | 27.000,00 | 26.891,37 | 99,60 |
| Kapitalni projekt K100016 | Opremanje ustanova kulture | 38.650,24 | 38.128,68 | 98,65 |
| Kapitalni projekt K100017 | Pojačano održavanje objekata kulture | 400.163,44 | 240.602,50 | 60,13 |

Zakonska osnova:

Zakon o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 150/11, 144/12 i 19/13), Zakon o ustanovama (NN 76/93, 29/97, 47/99, 35/08), Statut Grada Umaga (Sl.novine Grada Umaga 9/09 i 3/13), Zakon o muzejima (NN 110/15); Zakon o zaštiti i očuvanju kulturnih dobara (NN 69/99, NN 151/03; NN 157/03 Ispravak, NN 87/09, NN 66/11, NN 25/12); Pravilnik o uvjetima i načinu ostvarivanja uvida u muzejsku građu i muzejsku dokumentaciju ([NN 115/01](http://www.nn.hr/clanci/sluzbeno/2001/1913.htm)); Pravilnik o sadržaju i načinu vođenja muzejske dokumentacije o muzejskoj građi ([NN 108/02](http://www.nn.hr/clanci/sluzbeno/2002/1751.htm)); Pravilnik o stručnim i tehničkim standardima za određivanje vrste muzeja, za njihov rad, te za smještaj muzejske građe i muzejske dokumentacije ([NN 30/2006](http://www.nn.hr/clanci/sluzbeno/2006/0718.htm)); Pravilnik o arheološkim istraživanjima ([NN 102/10](http://narodne-novine.nn.hr/clanci/sluzbeni/2010_08_102_2798.html)) ; Zakon o arhivskom gradivu i arhivima ([NN 105/97](http://www.nn.hr/clanci/sluzbeno/1997/1617.htm)); Zakon o izmjenama i dopunama zakona o arhivskom gradivu i arhivima ([NN 64/00](http://nn.hr/clanci/sluzbeno/2000/1411.htm))

Opis:

Muzejsko pedagoška djelatnost realizirala je u 2017.: vodstva (2); Radionice i igraonice za djecu ali i za odrasle (6); Gostovalo se s radionicama u vrtićima (4) i u ljetnom kampu DND (5). Financirala se djelatnost iz proračuna Grada ali ii putem natječaja Ministarstva kulture 10.000 kn za dvije radionice. Izrađeni su povijesnih likovi s pripadajućom odjećom. Izdana je edukativno-zabavna karta o umaškim grbovima

Opremanjem ustanove omogućuje se stvaranje muzejskog standarda za rad; trajno zaštićivanje muzejske građe, muzejske dokumentacije, muzejskih lokaliteta i nalazišta te njihovo neposredno i posredno predočavanje javnosti putem stalnih i povremenih izložbi. Opremanje se financiralo iz proračuna Grada, vlastitim sredstvima i putem natječaja Ministarstva kulture (10.000,00 kn.)

Obnovom muzeja se stvaraju mikroklimatski uvjeti u prostorima, kako bi se mogao realizirati stalni postav Muzeja Grada Umaga. Nakon obnove potrebno je izraditi muzeološki koncept postava te zgradu muzeja urediti i opremiti. Za obnovu zgrade u 2017. izdvojena su sredstva u proračunu Grada Umaga (40.602,00) i putem natječaja investicije nadležnog ministarstva kulture (200.000,00).

Cilj aktivnosti/projekta:

* muzejsko pedagoška djelatnost: uključivanje mladih u kulturni život Grada Umaga, potaknuti korištenje kulturne baštine kao poticaja u likovno-pedagoškom radu s djecom predškolskog i školskog uzrasta; potaknuti interes i znatiželju za istraživanjem tradicije; stvoriti preduvjete za susrete, razmjenu iskustava, druženje i zajednički rad
* Opremanjem ustanove povećati kvalitetu rada djelatnika i davanju usluga.
* Rekonstruirati zgradu muzeja i opremiti ju kako bi ustanova mogla postaviti stalni postav i započeti aktivnije provoditi svoju djelatnost vezanu za muzejsko galerijsku djelatnost, muzejsko pedagošku djelatnost, promociju izvedbenih kulturnih djelatnosti i kulturne baštine Grada Umaga.

Realizacija aktivnosti/projekta:

Aktivnost MUZEJSKO PEDAGOŠKA DJELATNOST.

Vodstva: Vodstva po povremenim izložbama – 3 grupe, Vodstvo po gradu – 2 grupe

Radionice i igraonice:

* Projekt „Moj grad“ – grbovi - cjelogodišnjih radionica koje Muzej nudi u skladu sa školskim kurikulumom. Vodstvo djece po gradu koje na kraju završava s potragom uz kartu koju smo izradili/ izdali u dvije jezične mutacije (hrv-tal i eng-njem) pa karta može poslužiti i kao svojevrstan turistički proizvod.
* Projekt „Umaško vino – od amfore do terana“

1. Izrada table s ilustraciom Bakus /Dionisa – izrezanih lica za interaktivno fotografiranje posjetitelja
2. Osmišljene su i četiri igre i za to je izrađena obostrana magnetna tabla koja služi da se igre mogu igrati i s grupom djece. Sav popratani materijal (4 edukativne igre i tabla za fotografiranje) bio je dostupan i ostalim posjetiteljima izložbe kojih je bilo 2165, a od toga 479 djece.

* Radionice keramike za djecu organizirane su u sklopu svečanosti zaštitnika Umaga, Svetog Pelegrina, 22. i 23. svibnja u jutarnjim satima. Fokus ovih radionica bio je na bukaleti, tradicionalnom keramičkom vrču trilobiranog otvora iz kojeg se pije istarska supa. U ovim radionicama sudjelovalo je 100 djece. Program se realizirao u suradnji s ZT Umag FulvioTomizza.
* Radionice keramike za odrasle organizirane su 8. i 9. rujna, a zamišljene su kao dvodnevna napredna radionica keramike. Tijekom ovog dvodnevnog tečaja polaznici su po uzoru na izložene predmete na izložbi o vinu izrađivali vlastite uz pratnju iskusnog keramičara koji im je objasnio različite tehnike i trikove prilikom izrade.
* Cjelogodišnja radionica „Muzejski predmeti školom šetkaju“ - rodila se kao ideja da se približimo djeci vrtićkog i osnovnoškolskog uzrasta kroz cijelu godinu, budući da je naš muzej zbog radova na restauraciji zgrade otvoren samo jedan dio godine. Ideja je da djeca dođu u direktan kontakt s nekim od predmeta iz našeg fundusa, a istovremeno osmisliti radionicu koja bio bila nadopuna školskom kurikulumu. Do sada su osmišljene dvosatne radionice na temu uljanica i amfora.
* Radionice za odrasle –privući korisnike i tijekom zimskih mjeseci pa su radionice bile organizirane u periodu siječanj – ožujak. Uporište smo pronašli u starim zanatima i znanjima pa smo tako organizirali 4 radionice: suho filcanje, mokro filcanje, oplitanje boca konopcem – makrame i izrada košara, na kojima je sudjelovalo preko 30 polaznika.
* Gostovanja: Tijekom ljetnih mjeseci gostovali smo u TDV „Girotondo“ s 4 radionice antičke tematike: amfore, rimske igre, odijevanje i legionar. Gostovali smo i u Ljetnom kampu DND-a s 5 radionica kroz koje smo djeci predstavili kulturno-povijesnu baštinu našega kraja.
* Izrada povijesnih likova s pripadajućom odjećom u prostoru – U suradnji s ilustratoricom Asjom Vasiljev izrađena su po dva povijesna umaška lika, muški i ženski, i na osnovu dostupnih povijesnih informacija pripadajuća odjeća. (antika- legionar iz Jeci Lucius Vespennius Proculus i njegova žena; 13.st- Marino Bembo i njegova žena; renesansna odjeća (članovi obitelji Verzi iz sv. Ivana Kornetskog).

Aktivnost OPREMANJE USTANOVE:

* Nabava arhivskog ormara: za potrebe pohrane primarne muzejske građe- zbirki Muzeja grada Umaga (Zbirke fotografija, razglednica, turizma, kulturno-povjesu zbirku, zbirku Lucille Šmitran)
* Nabava laptopa , projektora- za potrebe dislociranog muzejskog rada u muzejskoj zgradi, prezentacije predavanja, izložbe, radionice
* Nabava A3 skenera – obrada i digitalizacija muzejske arhivske građe, foto građe, razglednica. Pripreme za izdanja, izložbe, prezentacije.

Aktivnost OBNOVA ZGRADE MUZEJA

Tijekom 2017. godine, provođena je 6. faza obnove zgrade Muzeja Grada Umaga, smještene na Trgu Svetog Martina u Umagu, koji su obuhvaćali građevinske radove (injektiranje južnog i zapadnog zida, s fugiranjem, uređenje ulaznog prostora muzejske zgrade, unutarnji zidovi prvog u drugog kata novo žbukanje) Elektroinstalaterski radovi (rasvjetna oprema i usluge na prvom i drugom katu). Radovi su se odvijali po projektnoj dokumentaciji: URED ovl. arh. Jadranka Drempetić, dipl.ing.arh. i CON-TEC d.o.o. Pula. Građevinski nadzor je provodio Ured ovl. arh. Jadranka Drempetić, dipl.ing.arh, Poreč, a konzervatorski nadzor: Konzervatorski odjel Pula, Izvođač radova je bio KAPITEL doo, Žminj.

Umag 28.2.2018.

V.d. ravnateljica

Biljana Bojić